Die wêreld in foto’s – 15 Julie 2019 | Maroela Media
Die wêreld in foto’s – 15 Julie 2019
Spanje se Alejandro Valverde waai vir toeskouers net voor die tiende skof van die Tour de France-fietswedren van meer as 217 km. Hierdie fietswedren skop in Saint-Flour af en eindig in Albi, Frankryk. (Foto: Christophe Ena, AP)
Frankryk se swemspan neem deel aan die Wêreldswemkampioenskap in Gwangju, Suid-Korea. (Foto: Mark Baker, AP)
ŉ Vloed in Oos-Gauhati, Indië, het tot die dood van meer as 12 mense gelei met meer as ŉ halfmiljoen mense wat geraak word. Hier speel ŉ seun in die Katahguri-nedersetting langs die Brahmaputra-rivier. (Foto: Anupam Nath, AP)
Engeland se kaptein, Eoin Morgan, word met sjampanje gespuit ná sy span se oorwinning teen Nieu-Seeland tydens die eindstryd van die Krieketwêreldbeker op Lord’s in Londen. (Foto: Matt Dunham, AP)
Duisende mense, onder wie immigrante en ondersteuners, tydens ŉ optog van Daley Plaza na die kantoor vir immigrasie en doeane-handhawing in Chicago. Hulle betoog teen pres. Donald Trump se immigrasiebeleid, veral teen die aanhouding van kinders. (Foto: Abel Uribe, AP)
Ebola versprei na stad, bedreig land se bure
Michael Schumacher ‘sukkel om te kommunikeer’